Kantabriako esne-gaina gazta

Kantabriako esne-gaina gazta (gaztelaniaz queso nata de Cantabria) frisiar arrazako behi esne osoarekin egindako gazta da, eta Kantabrian (Espainia) egiten da. Jatorri deitura babestua duen gazta da. Lehenago queso de Cantabria (Kantabriako gazta) bezala ezagutzen zen.

Gazta prentsatua da. Koipetsua da, gutxienez % 45eko koipea du estraktu lehorrean. Gutxienez zazpi egunez ontzen da.

Unitate bakoitzak 400 eta 2.800 gramo artean pisatzen du. Azala biguna eta hezur kolorekoa da. Pasta ere hezur kolorekoa da, normalean begirik gabe, eta ehundura sendo eta krematsua du.

Esnea animalien gatzagia edo Kontseilu Arautzaileak baimendutako beste koagulatzaile-entzima batzuk erabiliz koagulatzen da. Gatzagia "Pintas de Cantabria" behien txahal edoskitzaileetatik dator.

 Erreferentziak 

 Kanpo estekak 

 Queso Nata de Cantabria DOPren deskribapena mapa.es-en

Kategoria:Kantabriako gaztak